Cognala quaestio est, et commode hic tractabitur, de eo,
quo Theseus tempore expeditionem Marathoniam susceperit, vel
potius, quo ipse tum, quum susciperet, loco et qua conditione
fuerit. Scilicet quum in eo consentiant omnes, ex urbe, Athe-
nis, Theseum contra taurum profectum esse : ut frustra futurus
sit, si quis forte Theseum post interfectum Procrusten statim,
salutata e longinquo urbe, in campum Marathonium processisse
animum inducat: illud quaeritur, utri de duobus, Plularcho ct
Ovidio, fides habenda sit: Plularcho (cum Diodoro), qui statim
postquam advenisset Athenas, agnitum esse a patre Theseum, et
postea profectum contra taurum tradit; an Ovidio lib. VII. 404.
